ใครรักข้าวห่อไข่ มาจานนี้จะจุใจมาก เพราะเมนูเกือบทั้งเล่มเป็นข้าวห่อไข่สารพัดชนิด ตั้งแต่แบบอนุรักษ์นิยม หรือแบบที่เจาะปั๊บไข่จะเยิ่มทะลักออกมา ยันสูตรแปลกๆแบบที่ไม่มีเห็นที่อื่น เช่นเอาข้าวห่อไข่ไปใส่ในน้ำซุปอีกที ก็มีเหมือนกันค่ะ

รสชาติมาตรฐานดีค่ะ อาจจะค่อนเลี่ยนเล็กน้อยสำหรับคนที่ชอบรสชาติจดๆหน่อย และให้ปริมาณเยอะดี (เรากินแค่ครึ่งเดียวก็อิ่มอืดแล้วค่ะ) แต่ถ้าใครไม่ชอบไข่ ก็มีเมนูสปาเก็ตตี้กับสลัดและออเดิร์ฟไม่ไข่ให้สั่งกันได้ค่ะ

ที่น่าสนใจคือร้านอุตส่าห์มีกาแฟและชาเป็นสูตรของตัวเองด้วย เช่นเดียวกับเมนูขนมหน้าตาน่าทานสไตล์ญี่ปุ่นอีกหลายอย่าง น่าเสียดายด้วยความที่กินแต่ละครั้งก็อิ่มแล้ว เราเลยยังไม่ได้ลองดูว่าอร่อยสักแค่ไหนค่ะ

อาหารราคาเฉลี่ยประมาณร้อยต้นๆถึงสองร้อย(ซึ่ฃอันทีาจริงก็ถือว่าไม่แพงในย่านสุขุมวิท) แต่ด้วยความที่มาชนิดอิ่มแน่ๆ เราถือว่าคุ้มใช้ได้เลยค่ะ